open-index/open-wikipedia-markdown huggingface dataset:
Τζορτζ Μπρεντ

Ο **Τζορτζ Μπρεντ** (αγγλικά: *George Brent*, 15 Μαρτίου 1904 - 26 Μαΐου 1979) ήταν Ιρλανδός ηθοποιός του θεάτρου, της τηλεόρασης και του αμερικανικού κινηματογράφου. 

## Βιογραφία
Στην αρχή της καριέρας του συμμετείχε σε θεατρικές παραστάσεις, και το 1927 έπαιξε στο Μπρόντγουεϊ, στο πλευρό του Κλαρκ Γκέιμπλ. Αργότερα μετακόμισε στο Χόλιγουντ και έκανε την πρώτη του ταινία, ονόματι *Under Suspicion*, το 1930. Τα επόμενα δύο χρόνια έκανε μερικές ταινίες με την Universal Studios και τη 20th Century Fox, χωρίς να συναντήσει επιτυχία. Όλα αυτά μέχρι το 1932, όπου υπέγραψε συμβόλαιο με τη Warner Bros., παραμένοντας εκεί για είκοσι χρόνια, γνωρίζοντας επιτυχία και πρωταγωνιστώντας σε αρκετές ταινίες, ιδιαιτέρως τις δεκαετίες 1930 και 1940. Κατόπιν έγινε ο νούμερο ένα (άντρας) συμπρωταγωνιστής της Μπέτι Ντέιβις, σε πολλές ταινίες. Τη δεκαετία του 1940 έκανε περισσότερο B - movies και το 1953 αποσύρθηκε από την κινηματογράφο.

Μέχρι το 1960 συνέχισε να εμφανίζεται στην τηλεόραση. Η τελευταία του εμφάνιση στον κινηματογράφο έγινε το 1978. Ο Μπρέντ κατέχει δύο αστέρια στη Λεωφόρο της Δόξας, ένα για την κινηματογραφική του προσφορά κι ένα για την τηλεοπτική του. Πέθανε, το 1979, σε ηλικία 75 ετών στην Καλιφόρνια, από εμφύσημα.

## Φιλμογραφία

## Παραπομπές


## Εξωτερικοί σύνδεσμοι

* 
* Photographs and literature

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Ιρλανδοί ηθοποιοί κινηματογράφου
Κατηγορία:Ιρλανδοί ηθοποιοί τηλεόρασης
Κατηγορία:Ιρλανδοί ηθοποιοί θεάτρου
Ντόναλντ Κρισπ

Ο **Ντόναλντ Κρισπ** (*Donald Crisp*, πραγματικό όνομα: *George William Crisp*, 27 Ιουλίου 1882 - 25 Μαΐου 1974) ήταν Άγγλος ηθοποιός, που κυρίως συμμετείχε σε αμερικανικές ταινίες. Σε νεαρότερη ηλικία υπήρξε σκηνοθέτης, σεναριογράφος και παραγωγός. Η καριέρα του άρχισε από τις πρώτες βουβές ταινίες και τερματίστηκε τη δεκαετία του 1960. Στη διάρκεια της καριέρας του βραβεύθηκε και με ένα Όσκαρ Β' Ανδρικού Ρόλου, το 1942, για την ταινία *[[Η κοιλάδα της κατάρας]]*.

## Παραπομπές


Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί βωβών ταινιών
Κατηγορία:Άγγλοι σκηνοθέτες κινηματογράφου
Τάπλεϊ Σίτον

Ο **Σερ Σάμιουελ Γουέιμαουθ Τάπλεϊ Σίτον** (Sir Samuel Weymouth Tapley Seaton, 28 Ιουλίου 1950 - 29 Ιουνίου 2023) ήταν ο Γενικός Κυβερνήτης του Άγιου Χριστόφορου και Νέβις από τον Μάιο του 2015 έως τις 31 Ιανουαρίου 2023.
Διορίστηκε Γενικός Κυβερνήτης μετά την απόσυρση του διορισμού του Σερ Έντμουντ Λόρενς, στις 20 Μαΐου 2015. Ήταν ο πρώτος υπηρεσιακός (προσωρινός) Γενικός Κυβερνήτης στον Άγιο Χριστόφορο και Νέβις. Ο επίσημος διορισμός του έγινε την 1η Σεπτεμβρίου 2015 από την Ελισάβετ Β΄ έπειτα από πρόταση του πρωθυπουργού Τίμοθι Χάρις. 

## Εκπαίδευση
Ο Σίτον έμαθε τα πρώτα γράμματα στο σχολείο του Έπγουορθ, στο Λύκειο του Μπαστέρ και στο ** St. Kitts-Nevis Grammar School**. Φοίτησε στο Πανεπιστήμιο Δυτικών Ινδιών στην Τζαμάικα, από όπου απέκτησε μπάτσελορ στα Νομικά.

## Σταδιοδρομία
Ακολούθησε σταδιοδρομία στο δικαστικό κλάδο και το 1980 διορίστηκε γενικός εισαγγελέας στον Άγιο Χριστόφορο και Νέβις, θέση στην οποία έμεινε ως το 1995.Διορίστηκε σύμβουλος της βασίλισσας το 1988.

Το 2015 διαδέχθηκε τον παραιτηθέντα Λόρενς στο αξίωμα του Γενικού Κυβερνήτη.

## Παραπομπές


Κατηγορία:Γενικοί Κυβερνήτες του Αγίου Χριστόφορου και Νέβις
Λορέλα Στεφανέλι

Η **Λορέλα Στεφανέλι** (*Lorella Stefanelli*) είναι πολιτικός από τον Άγιο Μαρίνο, γεννημένη στις 20 Φεβρουαρίου 1959. Είναι μέλος του Χριστιανοδημοκρατικού Κόμματος.

Ανέλαβε Κυβερνώσα Διοικήτρια του Αγίου Μαρίνου για το διάστημα από 1η Οκτωβρίου 2015 ως τον Απρίλιο του 2016 (μαζί με τον Νικόλα Ρέντσι).
Φοίτησε στο Πανεπιστήμιο της Μπολόνια και εργάζεται ως δικηγόρος. Στο παρελθόν έχει εργαστεί στο υπουργείο Τουρισμού.

## Πηγές


Στεφανελι
Νικόλα Ρέντσι

Ο **Νικόλα Ρέντσι** (*Nicola Renzi*, γενν. στις 18 Ιουλίου 1979) είναι πολιτικός από τον Άγιο Μαρίνο. Είναι μέλος του κόμματος Λαϊκή Συμμαχία.

Ανέλαβε Κυβερνών Διοικητής του Αγίου Μαρίνου για το διάστημα από 1η Οκτωβρίου 2015 ως τον Απρίλιο του 2016 (μαζί με τη Λορέλα Στεφανέλι). Για πρώτη φορά ήταν υποψήφιος στο Μέγα και Γενικό Συμβούλιο το 2012.

Είναι παντρεμένος και έχει ένα παιδί.

## Παραπομπές


Κατηγορία:Κυβερνώντες Διοικητές του Αγίου Μαρίνου
Νόρμαν Ράιλι Ρέιν

Ο **Νόρμαν Ράιλι Ρέιν** (*Norman Reilly Raine*, 23 Ιουνίου 1894 - 19 Ιουλίου 1971) ήταν Αμερικανός σεναριογράφος, βραβευμένος με Όσκαρ Καλύτερου Διασκευασμένου Σεναρίου, για την ταινία *[[Η ζωή του Εμίλ Ζολά]]*.

Ο Ρέιν δοκίμασε στη σκηνή του Μπρόντγουεϊ, το 1931, και με συνεργάτη τον Φρανκ Μπάτλερ το *Hangman's Whip*. Αργότερα εργάσθηκε και στο Χόλιγουντ. Αφού πιο πριν είχε δημοσιεύσει στη The Saturday Evening Post, την *Tugboat Annie*, κατόπιν έγινε ταινία, στην οποία ο ίδιος διασκεύασε το σενάριο. Η ιστορία βασίστηκε σε μία γυναίκα που ίδιος γνώριζε και εν μέρει στην ηθοποιό Μαρί Ντρέσλερ, όταν την είδε στο *[[Άννα Κρίστι (ταινία, 1930)|Άννα Κρίστι]]*. Με την οποία γυρίστηκε και η ταινία.

## Παραπομπές


Κατηγορία:Αμερικανοί σεναριογράφοι
Κατηγορία:Βραβευμένοι με Όσκαρ Καλύτερου Διασκευασμένου Σεναρίου
Ινίας ΜακΚέντζι

Ο **Ινίας ΜακΚέντζι** (αγγλικά: *Aeneas MacKenzie* ή *Æneas MacKenzie*, 15 Αυγούστου 1889 - 2 Ιουνίου 1962) ήταν Αμερκιανό-σκώτσεζος σεναριογράφος. Κατάφερε να γράψει το σενάριο σε πολλές αξιομνημόνευτες ταινίες του Χόλιγουντ, όπως το *[[Ελισάβετ και Έσσεξ]]* (1939), το *They Died with Their Boots On* (1941), το *Ivanhoe*(1952), αλλά και το *[[Οι Δέκα Εντολές (ταινία)|Δέκα Εντολές]]* (1956).

## Επιλεγμένη φιλμογραφία
* Χουαρέζ (1939)
* Ελισάβετ και Έσσεξ (1939)
* Οι Δέκα Εντολές (1956)

## Παραπομπές


Κατηγορία:Σκωτσέζοι σεναριογράφοι
Κατηγορία:Αμερικανοί σεναριογράφοι
Κατάλογος χωρών κατά δείκτη ανθρώπινης ανάπτυξης (2014)

thumb|400px|Παγκόσμιος χάρτης της κατάταξης των χωρών με βάση τον Δείκτη Ανθρώπινης Ανάπτυξης του 2013 (βασισμένος σε δεδομένα του 2013, δημοσιεύτηκε στις 24 Ιουλίου 2014).
thumb|400px|Παγκόσμιος χάρτης που δείχνει το δείκτη ανθρώπινης ανάπτυξης ανά χώρα (με βάση στοιχεία του 2013, δημοσιεύτηκε στις 24 Ιουλίου 2014)
Παρατίθεται ένας **κατάλογος χωρών  του κόσμου  με βάση τον [[Δείκτης Ανθρώπινης Ανάπτυξης|Δείκτη Ανθρώπινης Ανάπτυξης]]** όπως συμπεριλήφθηκε στην έκθεση για την Ανθρώπινη Ανάπτυξη του Προγράμματος Ανάπτυξης των Ηνωμένων Εθνών.   Δημοσιοποιήθηκε στις 24 Ιουλίου 2014 και δημιουργήθηκε με βάση τις εκτιμήσεις για το έτος 2013. Καλύπτει 185 χώρες που είναι μέλη των Ηνωμένων Εθνών (επί συνόλου 193), μαζί με το Χονγκ Κονγκ (της Κίνας) και τα Παλαιστινιακά Εδάφη. Εξαιτίας της έλλειψης δεδομένων, δεν συμπεριλαμβάνονται 8 κράτη-μέλη του ΟΗΕ.

Ο Δείκτης Ανθρώπινης Ανάπτυξης (ΔΑΑ), (Αγγλ. Human Development Index, HDI) αποτελεί μέτρο σύγκρισης του προσδόκιμου ηλικίας, του αλφαβητισμού, της εκπαίδευσης και της ποιότητας ζωής ανά τον κόσμο. Με βάση αυτόν το Δείκτη, γίνεται χαρακτηρισμός μιας χώρας σε υπανάπτυκτη ή αναπτυσσόμενη ή αναπτυγμένη και επίσης για να μετρήσει την επίδραση των οικονομικών πολιτικών στην ποιότητα ζωής.

Oι χώρες κατατάσσονται ανά τέσσερις κατηγορίες (με πολύ υψηλή - αναπτυγμένες χώρες-, υψηλή, μεσαία και χαμηλή ανάπτυξη).
## Κατάταξη
* Ο αριθμός στις παρενθέσεις αφορά το νούμερο των θέσεων που η χώρα έχει ανεβεί ή κατεβεί σε σχέση με τους αναθεωρημένους υπολογισμούς για το 2013.

## Πλήρης κατάλογος χωρών

### Πολύ υψηλή ανθρώπινη ανάπτυξη

### Υψηλή ανθρώπινη ανάπτυξη

### Μεσαία ανθρώπινη ανάπτυξη

### Χαμηλή ανθρώπινη ανάπτυξη

## Χώρες που λείπουν από την τελευταία έκθεση

### Κράτη μέλη του ΟΗΕ (τελευταία στοιχεία του UNDP)

*'Σημείωση*: Η έκδοση του 2009 χρησιμοποιεί την παλαιά φόρμουλα υπολογισμού του HDI

### Κράτη που δεν είναι μέλη του ΟΗΕ (μη υπολογισμός από UNDP)

## Σημειώσεις


## Παραπομπές


## Εξωτερικοί σύνδεσμοι
* Έκθεση για την Ανθρώπινη Ανάπτυξη 2011 
* Προηγούμενες παγκόσμιες εκθέσεις.  (αρχείο)
* Δείκτης του 2011 (η πρώτη στήλη του πίνακα).
* Data challenges in estimating the HDI: The cases of Cuba, Palau and the Occupied Palestinian Territory.

2014 Δεικτης Ανθρωπινης Αναπτυξης
Γενικές εκλογές στα Βορειοδυτικά Εδάφη (2015)

**Οι 23ες γενικές εκλογές ** στα Βορειοδυτικά Εδάφη διεξήχθησαν στις 23 Νοεμβρίου 2015. Με βάση τη νομοθεσία για συγκεκριμένη ημερομηνία διεξαγωγής εκλογών,  υποτίθεται ότι θα γίνονταν στις 5 Οκτωβρίου 2015. Ωστόσο, καθώς οι ομοσπονδιακές εκλογές ορίστηκαν για τις 19 Οκτωβρίου 2015, οι ημερομηνίες συνέπεσαν και η κυβέρνηση των Βορειοδυτικών Εδαφών αποφάσισε να μεταφερθούν οι εκλογές για τον Νοέμβριο. Εξελέγησαν τα 19 μέλη της Νομοθετικής Συνέλευσης των Βορειοδυτικών Εδαφών.

## Πλαίσιο
Η προηγούμενη νομοθετική συνέλευση (17η) ψήφισε να παρατείνει τη θητεία της από 4 σε 5 έτη, τον Μάρτιο του 2014. Ως λόγος για την καθυστέρηση των εκλογών αναφέρθηκε η ανάγκη να αποφευχθεί η κόπωση του εκλογικού σώματος, λόγω των δημοτικών εκλογών και των επόμενων ομοσπονδιακών εκλογών, που ορίστηκαν για τις 19 Οκτωβρίου 2015.

Στις εκλογές του 2015 εφαρμόστηκε για πρώτη φορά ένας νέος εκλογικός χάρτης, μετά τη διαίρεση του εδάφους το 1999. Η έκθεση της αρμόδιας επιτροπής πρότεινε την εκλογή 18, 19 ή 21 βουλευτών. Τον Μάιο του 2014 υιοθετήθηκε από τη συνέλευση η πρόταση για την εκλογή 19 βουλευτών. Συστάθηκε η νέα εκλογική περιφέρεια του Βόρειου Γιέλοουναϊφ και εκείνη της Tu Nedhé-Wiilideh. Οι υπόλοιπες 17 εκλογικές περιφέρειες δεν άλλαξαν με εξαίρεση κάποιες μικρές αλλαγές.

Η συμμετοχή στις εκλογές διαμορφώθηκε στο 43,59%

## Αποτελέσματα
Συνολικά εξελέγησαν 19 ανεξάρτητοι (μη προσκείμενοι σε κόμμα). Ένας βουλευτής εξελέγη χωρίς αντίπαλο. Πρωθυπουργός της επαρχίας παρέμεινε ο Μπομπ Μακ Λίοντ.

## Παραπομπές


2015 Βορειοδυτικα Εδαφη
Κατηγορία:Βορειοδυτικά Εδάφη
Βορειοδυτικα
Βουλευτικές εκλογές των Ώλαντ (2015)

**Βουλευτικές εκλογές** διεξήχθησαν στις Νήσους Ώλαντ στις 18 Οκτωβρίου 2015, ταυτόχρονα με τις εκλογές για την ανάδειξη των 16 δημοτικών συμβουλίων. Συγκεκριμένα εξελέγη το δημοτικό συμβούλιο της πρωτεύουσας Μάριεχαμν, τα συμβούλια των 9 τμημάτων ενοριών (socken) στο μεγαλύτερο νησί το Φάστα Ώλαντ και 6 τμήματα ενοριών σε βραχονησίδες.

## Εκλογικό σύστημα
Τα 30 μέλη του Κοινοβουλίου εξελέγησαν με αναλογική, με τις έδρες να κατανέμονται χρησιμοποιώντας τη μέθοδο ντ' Οντ.

## Πλαίσιο
Συνολικά 7 κόμματα έλαβαν μέρος στις βουλευτικές και τις δημοτικές εκλογές. Ωστόσο, μόνο οι Φιλελεύθεροι για το Ώλαντ πήραν μέρος στις εκλογές σε όλους τους δήμους.

Στη διάρκεια της κοινοβουλευτικής περιόδου 2011–2015 τέσσερις βουλευτές από το ανεξάρτητο κεντροδεξιό κόμμα Αδέσμευτος Συνασπισμός (ObS) προσχώρησαν στους συντηρητικούς Μετριοπαθείς των Ώλαντ και γεννήθηκε ο Μετριοπαθής Συνασπισμός για τα Ώλαντ. Ωστόσο, το μεγαλύτερο τμήμα του ObS έλαβαν μέρος στις εκλογές και άσκησαν κριτική εναντίον των προσφύγων από τη Συρία με μία ταινία για να υποστηρίξουν την εκστρατεία τους με σύνθημα "όχι στους πρόσφυγες". Άλλη μία λίστα που αντιτάχθηκε στους πρόσφυγες ήταν και η λαϊκιστική Δημοκρατία των Ώλαντ, με επικεφαλής τον Στέφαν Τόιβονεν, που υποστηρίζει να υπάρχουν ίσα δικαιώματα για τους ομιλητές της φιλανδικής. Το κεντρώο κόμμα Κέντρο των Ώλαντ ζήτησε να αποκτήσουν τα Ώλαντ το δικό τους υπουργείο Εξωτερικών και να αλλάξει το σύστημα της υγειονομικής περίθαλψης (να καθορίζεται αποκλειστικά από τον κυβερνώντα συνασπισμό).

Άλλα κόμματα που έλαβαν μέρος στις εκλογές ήταν οι Σοσιαλδημοκράτες των Ώλαντ, ο σοσιαλφιλελεύθεροι κεντροδεξιοί Φιλελεύθεροι για τα Ώλαντ και το κεντρώο και αυτονομιστικό Μέλλον των Ώλαντ.

## Αποτελέσματα
Σύμφωνα με τα πρώτα αποτελέσματα, οι Φιλελεύθεροι και το κόμμα του Κέντρου κέρδισαν από 7 έδρες ο καθένας στις εκλογές.

## Παραπομπές


## Εξωτερικοί σύνδεσμοι
*Εκλογική Επιτροπή των Ώλαντ 

2015
Ωλαντ
Κόμμα Εργασίας Αυστρίας

Το **Κόμμα Εργασίας Αυστρίας** (γερμ.: *Partei der Arbeit Österreichs*, *PdA*) είναι κομμουνιστικό κόμμα στην Αυστρία. Ιδρύθηκε στις 12 Οκτωβρίου 2013 από την Κομμουνιστική Πρωτοβουλία, μια μαρξιστική-λενινιστική πτέρυγα του Κομμουνιστικού Κόμματος Αυστρίας, η οποία εναντιώθηκε στον ευρωκομμουνιστικό ιδεολογικό προσανατολισμό του κόμματος. Το Κόμμα Εργασίας Αυστρίας συμμετέχει στην Πρωτοβουλία Κομμουνιστικών και Εργατικών Κομμάτων και συνεργάζεται με το Κομμουνιστικό Κόμμα Ελλάδας.

## Υποσημειώσεις


## Εξωτερικοί σύνδεσμοι
* 

Κατηγορία:Κομμουνιστικά κόμματα στην Αυστρία
Χρυσόγονος ο Νίκαιος

Ο **Χρυσόγονος ο Νίκαιος** (2ος/1ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Νίκαια της Βιθυνίας, ο οποίος στέφθηκε 2 φορές νικητής στο αγώνισμα του σταδίου κατά τους 166ους (116 π.Χ.) και 167ους (112 π.Χ.) ολυμπιακούς αγώνες της αρχαιότητας. 

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες από την Βιθυνία
Κατηγορία:Αρχαίοι ολυμπιονίκες (2ος αιώνας π.Χ.)
Ψαύμιος ο Καμάρινος

[μικρογραφία|[Στατήρας της Ολυμπίας ο οποίος χρονολογείται μεταξύ της 82ης (452 π.Χ.)  και 87ης διοργάνωσης των αρχαίων ολυμπιακών αγώνων.]]
Ο **Ψαύμιος ο Καμάρινος** ή **Ψαύμις** (γιος του Άκρωνα, 5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Καμάρινα της Σικελίας, ο οποίος στέφθηκε 2 φορές νικητής στο ιππικό αγώνισμα της  απήνης κατά τους 81ους (456 π.Χ.) και του Τέθριππου κατά τους 82ους (452 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της απήνης
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες από την Μεγάλη Ελλάδα
Κατηγορία:Αρχαίοι ολυμπιονίκες (5ος αιώνας π.Χ.)
Κατηγορία:Σικελοί τύραννοι
Κατηγορία:Αρχαία Σικελία
Άνοχος ο Ταραντίνος

Ο **Άνοχος ο Ταραντίνος** ή **Ανοχάς** (6ος αιώνας π.Χ.) ήταν αρχαίος Έλληνας ολυμπιονίκης με καταγωγή από τον Τάραντα της Μεγάλης Ελλάδας, ο οποίος στέφθηκε νικητής στα αγωνίσματα του σταδίου και του διαύλου κατά τους 65ους (520 π.Χ.) ολυμπιακούς αγώνες της αρχαιότητας, με τον ανδριάντα του στην Ολυμπία να έχει δημιουργηθεί από τον γλύπτη Αγελάδα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ταραντίνοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες (6ος αιώνας π.Χ.)
Αλκαίνετος ο Λέπρεος

Ο **Αλκαίνετος ο Λέπρεος** (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από το Λέπρεο, ο οποίος στέφθηκε νικητής στα αγώνισμα της πυγμαχίας κατά τους 81ους (456 π.Χ., στην πυγμαχία παίδων) και τους 84ους (444 π.Χ.) ολυμπιακούς αγώνες της αρχαιότητας. Οι γιοί του, ο Ελλάνικος και ο Θέας υπήρξαν επίσης μετέπειτα ολυμπιονίκες παίδων στο ίδιο αγώνισμα.


Olympic victors on Papyrus 1185.jpg|Αναφορά του ονόματος του Αλκαίνετου γίνεται και στον Πάπυρο της Οξυρρύγχου 222 εκτός από τα γραπτά του Παυσανία
Stater, 452-432 BC, Olympia. 82-87th Olympiad.jpg|Στατήρας της Ολυμπίας ο οποίος χρονολογείται μεταξύ της 82ης (452 π.Χ.)  και 87ης διοργάνωσης των αρχαίων ολυμπιακών αγώνων


## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες της πυγμαχίας παίδων
Κατηγορία:Αρχαίοι ολυμπιονίκες (5ος αιώνας π.Χ.)
Τζέτζου

Το **Τζέτζου** (κορεατικά: 제주도) είναι το μεγαλύτερο νησί που βρίσκεται στα ανοικτά των ακτών της Κορεατικής Χερσονήσου και είναι το κύριο νησί της επαρχίας Τζέτζου της Νότιας Κορέας. Το νησί βρίσκεται στο Στενό της Κορέας και έχει μέτριο κλίμα, ακόμη και το χειμώνα, η θερμοκρασία σπάνια πέφτει κάτω από τους 0 °C. Λόγω της τοποθεσίας του στο νότιο μέρος της χώρας, το νησί έχει μισό εύκρατο, και μισό μισοτροπικό κλίμα, ενώ τα άλλα μέρη της Κορέας έχουν μόνο εύκρατο κλίμα. Επίσης, αυτή η μοναδικότητα ότι το νησί έχει απομονωθεί από την ηπειρωτική χώρα, είχε ως αποτέλεσμα τη δημιουργία της δικής του ακατάληπτης διαλέκτου από την κοινή κορεατική γλώσσα – η διάλεκτος Τζέτζου.

Το νησί έχει ωοειδές σχήμα. Στο κέντρο του υψώνεται το ηφαίστειο Χάλλασαν, το οποίο με ύψος 1.950 μέτρα είναι το ψηλότερο σημείο της χώρας. Το νησί άρχισε να δημιουργείται ως υποθαλάσσιο ηφαίστειο πριν δύο εκατομμύρια χρόνια. Στο νησί βρίσκεται το δίκτυο σπηλαίων λάβας γνωστό ως Γκομουνρέουμ, το οποίο θεωρείται από τα εντυπωσιακότερα στον κόσμο, και ο κώνος τόφου Σόντζον Ιλτσουμπόνγκ, ο οποίος υψώνεται σαν φρούριο μέσα από τη θάλασσα. Το ηφαιστειακό νησί Τζέτζου και το δίκτυο σπηλαίων λάβας έχουν χαρακτηριστεί μνημείο παγκόσμιας κληρονομιάς από την UNESCO το 2007.

## Παραπομπές


## Εξωτερικοί σύνδεσμοι
*Επίσημη ιστοσελίδα Τουρισμού της Νότιας Κορέας 

Κατηγορία:Νησιά της Νότιας Κορέας
Κατηγορία:Ηφαιστειογενή νησιά
Κατηγορία:Μνημεία Παγκόσμιας Κληρονομιάς στη Νότια Κορέα
Χρυσόγονος (αποσαφήνιση)

Η ονομασία **Χρυσόγονος** μπορεί να αναφέρεται στα παρακάτω άτομα:

* Χρυσόγονος ο Αθηναίος (5ος/4ος αιώνας π.Χ.), ποιητής
* Χρυσόγονος ο Μακεδών (3ος/2ος αιώνας π.Χ.), στρατηγός του Φιλίππου Ε´
* Χρυσόγονος ο Νίκαιος (2ος/1ος αιώνας π.Χ.), ολυμπιονίκης στο αγώνισμα του σταδίου
* Λούκιος Κορνήλιος Χρυσόγονος (2ος/1ος αιώνας π.Χ.), Ρωμαίος αξιωματούχος και πρώην σκλάβος ελληνικής καταγωγής
* Άγιος Χρυσόγονος (4ος/5ος αιώνας μ.Χ), άγιος της Καθολικής και Ορθόδοξης εκκλησίας
* Κωνσταντίνος Χρυσόγονος (1966-*), Έλληνας πολιτικός και ευρωβουλευτής της παράταξης του ΣΥ.ΡΙ.ΖΑ
Κομμουνιστικό Κόμμα των Λαών της Ισπανίας

Το **Κομμουνιστικό Κόμμα των Λαών της Ισπανίας** (ισπαν.: *Partido Comunista de los Pueblos de España*, *PCPE*)  είναι κομμουνιστικό κόμμα στην Ισπανία. Ιδρύθηκε τον Δεκέμβριο του 1984, με την ενοποίηση διάφορων μαρξιστικών-λενινιστικών οργανώσεων και παρατάξεων. Στο παρελθόν, το Κομμουνιστικό Κόμμα των Λαών της Ισπανίας συμμετείχε στην Πρωτοβουλία Κομμουνιστικών και Εργατικών Κομμάτων και συνεργαζόταν με το Κομμουνιστικό Κόμμα Ελλάδας. Στις 3 Μαρτίου 2019 διασπάστηκε και οι αποχωρήσαντες δημιούργησαν το Κομμουνιστικό Κόμμα των Εργαζομένων της Ισπανίας, το οποίο είναι πλέον μέλος της Πρωτοβουλίας. 

## Αποτελέσματα εκλογών

## Υποσημειώσεις

## Εξωτερικοί σύνδεσμοι

* 

Λαων της Ισπανιας
Διοργανώσεις Ε.Π.Σ. Λάρισας 2010–11

Το 2010-11 η Ένωση Ποδοσφαιρικών Σωματείων Λάρισας διοργάνωσε τα πρωταθλήματά της σε 4 κατηγορίες (Α , Α1 , 2 ομίλους Β και 4 όμιλους Γ ) με τη συμμετοχή συνολικα 107 ομάδων.

Πρωταθλητής στην Α αναδείχθηκε ο **[[Α.Ο. Αμπελωνιακός]]** , μάλιστα ανέβηκε στη Δ' Εθνική και στην Α1 ο Μαχητής Τερψιθέας. 
Το θεσμό του Κυπέλλου της Ένωσης κατέκτησε η ομάδα του **[[Π.Ο. Ελασσόνας|Π.Σ. Ελασσόνα]]** (πρώτη φορά , είχε και αλλες 4 παρουσίες σε τελικό)

## Πρωτάθλημα

### Α΄ Κατηγορία

### Α1 Κατηγορία

### Β΄ Κατηγορία
Οι βαθμολογίες των δυο ομίλων της Β΄ Κατηγορίας ήταν ως εξής:

### Γ΄ Κατηγορία
47 ομάδες σε 4 ομίλους συμμετείχαν στο πρωτάθλημα της Γ' κατηγορίας.

Την άνοδο στη Β' θα έπαιρναν συνολικά 10 ομάδες, 8 απευθείας (οι 2 πρώτοι καθε ομίλου) , συν 2 ομάδες που θα προέκυπταν από αγώνες κατάταξης μεταξύ των 3ων κάθε ομίλου.
#### Βαθμολογίες

#### Μπαράζ Ανόδου

### Πρωταθλήματα υποδομής Ε.Π.Σ. Λάρισας
Α' κατηγορία με ομίλους, καθώς δεν συμμετείχαν όλοι οι σύλλογοι στα πρωταθλήματα υποδομών.

**K13 Προπαίδων** 

**K15 Παίδων**  

**K17 Εφήβων**  H Α.Ε.Λ. 1964, μοναδική αήττητη ομάδα της κατηγορίας κατέκτησε το πρωτάθλημα (προπονητής Νίκος Βλαχούλης).

## Κύπελλο
Στον τελικό του κυπέλλου ο Π.Σ. Ελασσόνα επιβλήθηκε του Κεραυνού Παραποτάμου με 2-0

## Παραπομπές

## Πηγές
* Εφημερίδα Ελευθερία
* Ιστοσελίδα ΑΕΔ Νίκαιας
* Αθλητικές Ιστοσελίδες ArenaLarissa , LarisaGoal

## Σημειώσεις

Κατηγορία:Ε.Π.Σ. Λάρισας
Κατηγορία:Εγχώρια ποδοσφαιρικά πρωταθλήματα 2010-2011
Τζούλιους Έπσταϊν

Ο **Τζούλιους Έπσταϊν** (αγγλικά: *Julius J. Epstein*, 22 Αυγούστου 1909 - 30 Δεκεμβρίου 2000) ήταν Αμερικανός σεναριογράφος, με μακρόχρονη καριέρα, και κυρίως γνωστός με τη συνεργασία που είχε με τον δίδυμο αδελφό του αλλά και τον Χάουαρντ Κοκ, στην ταινία *[[Καζαμπλάνκα (ταινία)|Καζαμπλάνκα]]*, το 1942. Μέσα από αυτή τη συνεργασία βραβεύθηκε και με Όσκαρ Καλύτερου Διασκευασμένου Σεναρίου. 

Ο δίδυμος αδελφός του πέθανε το 1952, απώλεια που δεν την ξεπέρασε ποτέ ο Τζούλιους. Παρόλα αυτά, συνέχισε να γράφει σενάριο, και μάλιστα υπήρξε στη ζωή του ακόμα δύο φορές υποψήφιος για Όσκαρ. Το 1998 έλαβε το Los Angeles Film Critics Association, με το οποίο τιμήθηκε η συνολική του προσφορά. Πάντως την πρώτη του υποψηφιότητα για Όσκαρ την έλαβε με την ταινία *[[4 υπέροχα κορίτσια]]* (1938). Μεταξύ άλλων συμμετείχε και σε άλλες ταινίες: *[[Η μνηστή εφορτώθη]]* (1941), *[[Μαραμένο Λουλούδι]]* (1944) κ.ά.

## Παραπομπές


## Εξωτερικοί σύνδεσμοι
*
*Julius J. Epstein στο Internet Off-Broadway Database
*Obituary στο bbc.co.uk

Κατηγορία:Αμερικανοεβραίοι
Κατηγορία:Αμερικανοί σεναριογράφοι
Κατηγορία:Βραβευμένοι με Όσκαρ Καλύτερου Διασκευασμένου Σεναρίου
Οικονομικό και Κοινωνικό Συμβούλιο του Αραβικού Συνδέσμου

Το **Οικονομικό και Κοινωνικό Συμβούλιο του Αραβικού Συνδέσμου** (ESC Αραβικά: مجلس جامعة الدول العربية الاقتصادي والاجتماعي) είναι θεσμός του Αραβικού Συνδέσμου που συντονίζει την οικονομική του ενοποίηση. Το **ΟΚΣΑΣ** έχει καθιερωθεί ως Οικονομικό Συμβούλιο υπό τους όρους της Συνθήκης Μικτής οικονομικής Συνεργασίας και Άμυνας (1950). και συνεδρίασε για πρώτη φορά το 1953. Το 1957 η ΟΚΣΑΣ ιδρύθηκε από  το Συμβούλιο της Αραβικής Οικονομικής Ένωσης (CAEU) και, το Φεβρουάριο του 1997, η ΟΚΕ υιοθέτησε τη συμφωνία για τη διευκόλυνση και ανάπτυξη του εμπορίου μεταξύ των αραβικών χωρών (1981) για την επίτευξη της ευρύτερης Αραβικής Ζώνης Ελεύθερων Συναλλαγών (GAFTA) .

## Ιστορία
Η ίδρυση του **Οικονομικού Συμβουλίου του Αραβικού Συνδέσμου** υπό τους όρους της κοινής άμυνας και της Συνθήκης Οικονομικής Συνεργασίας (1950) έγινε προς εκπλήρωση της υπόσχεσης που δινόταν στα άρθρα II και IV του Χάρτη του Αραβικού Συνδέσμου (1945), η οποία απαιτεί τη δημιουργία ενός συμβουλίου για να συντονίσει τη στενή συνεργασία των κρατών-μελών σε οικονομικά θέματα. 

Το Οικονομικό Συμβούλιο μετονομάστηκε το Οικονομικό και Κοινωνικό Συμβούλιο το 1980.

Κατηγορία:Οικονομία του Αραβικού Συνδέσμου
Eurofor

Η **Ευρωπαϊκή Ταχεία Επιχειρησιακή Δύναμη** (**Eurofor**) ήταν μια πολυεθνική Δύναμη ταχείας αντίδρασης αποτελούμενη από τέσσερα κράτη της ευρωπαϊκής Ένωσης: Ιταλία, Γαλλία, Πορτογαλία και Ισπανία. Είχε μόνιμο προσωπικό που είχε τη δυνατότητα επιχειρησιακής διοίκησης αποστολών μεγέθους μέχρι Ελαφράς Ταξιαρχίας. Η Eurofor σχηματίστηκε το Μάιο του 1995 στη Λισσαβώνα, και ήταν υπόλογος άμεσα στην Δυτικοευρωπαϊκή Ένωση (WEU). Ήταν επιφορτισμένη να διεκπεραιώνει Καθήκοντα Πέτερσμπεργκ, περιλαμβανομένων ανθρωπιστικών, ειρηνευτικών, και αποστολών επιβολής της ειρήνης. Με την συγχώνευση πολλών στοιχείων της Δυτικοευρωπαϊκής Ένωσης στην Ευρωπαϊκή Ένωση, η  Eurofor είχε κατά το μεγαλύτερο μέρος γίνει μέρος της Κοινής Πολιτικής Ασφάλειας και Άμυνας της Ευρωπαϊκής Ένωσης. Τελικά μετασχηματίστηκε στο Σχηματισμός Μάχης της Ευρωπαϊκής Ένωσης και ήταν σε αναμονή από της 1 Ιουλίου μέχρι τις 31 Δεκεμβρίου 2011. Στις 2 Ιουλίου 2012 η Eurofor τερματίστηκε, 

## Αποστολές

Η Eurofor έχει εμπλακεί σε τρεις αποστολές, μία στην Αλβανία (2000–2001), μία στη Βόρεια Μακεδονία (2003) και μία στη Βοσνία και Ερζεγοβίνη (2007). 

Η "Αποστολή Αλβανία" ήταν αντίδραση στη προσφυγική κρίση στην Αλβανία μετά τον Πόλεμο του Κοσσυφοπεδίου. Η αποστολή ήταν αρχικά μέρος της επιχείρησης του ΝΑΤΟ  "Allied Harbor" και μόλις οι δυνάμεις του ΝΑΤΟ μπήκαν στο Κοσσυφοπέδιο, η αποστολή της Eurofor περιέλαβε και την άμυνα της γραμμής ανεφοδιασμού του ΝΑΤΟ σε όλη την Αλβανία.   

Η "Αποστολή Μακεδονία" διεξήχθη υπό την αιγίδα της Ευρωπαϊκής Ένωσης, ως μέρος της Επιχείρησης CONCORDIA. Τυπικά η Eurofor έγινε άμεσα υπόλογος στην Ευρωπαϊκή Ένωση μέσω της Κοινής Πολιτικής Ασφάλειας και Άμυνας. Η επιχείρηση άρχισε στις 31 Μαρτίου 2003 όταν οι αρχές της Βόρειας Μακεδονίας προσκάλεσαν βοήθεια με σκοπό την εγκαθίδρυση σταθερού και ασφαλούς περιβάλλοντος στη Βόρεια Μακεδονία. Η αποστολή τερματίστηκε επίσημα στις 15 Δεκεμβρίου 2004.    

## Δείτε επίσης
* Ευρωπαϊκή Ναυτική Δύναμη
* Ευρωπαϊκή Δύναμη Χωροφυλακής
* Σχηματισμός Μάχης της Ευρωπαϊκής Ένωσης

## Παραπομπές


## Εξωτερικοί σύνδεσμοι
* 

Κατηγορία:Ευρωπαϊκή Ένωση
Αριστερή Ριζοσπαστική Κίνηση

Η **Αριστερή Ριζοσπαστική Κίνηση** (**Α.Ρ.Κ.**) ήταν αριστερή πολιτική οργάνωση, η οποία συμμετείχε στη Λαϊκή Ενότητα.

Οι απόψεις και οι ιδέες των μελών της εκφράζονταν μέσω της διαδικτυακής σελίδας yabasta.

## Ιστορία
Η Αριστερή Ριζοσπαστική Κίνηση συγκροτήθηκε το Σεπτέμβριο του 2015 από πρώην μέλη του ΣΥ.ΡΙΖ.Α. και της Νεολαίας ΣΥ.ΡΙΖ.Α., τα οποία πρόσκειντο στην ηγεσία. Μετά την υπογραφή του τρίτου μνημονίου από την κυβέρνηση Αλέξη Τσίπρα, αποχώρησαν από τον ΣΥ.ΡΙΖ.Α. και προσχώρησαν στη Λαϊκή Ενότητα.

Στις 24 και στις 25 Οκτωβρίου 2015, πραγματοποιήθηκε η 1η Πανελλαδική συνάντηση της Α.Ρ.Κ.
Στις 2 και 3 Απριλίου 2016 πραγματοποιήθηκε η 2η Πανελλαδική Συνδιάσκεψη.
Στις 15 Οκτωβρίου του 2016 πραγματοποιήθηκε η 4η Πανελλαδική Συνδιάσκεψη, στην οποία αποφασίστηκε η αποχώρηση της οργάνωσης από τη Λαϊκή Ενότητα. Τον Δεκέμβριο του 2018 πρωτοστάτησε στην ανασύνταξη του αριστερού χώρου, με άλλες 3 οργανώσεις, ιδρύοντας τη Συνάντηση για μια Αντικαπιταλιστική Διεθνιστική Αριστερά. Στις 6 Μαρτίου 2021 ανακοίνωσε την αυτοδιάλυση της και τη συγχώνευσή της στη Συνάντηση για μια Αντικαπιταλιστική Διεθνιστική Αριστερά.

## Αποτελέσματα εκλογών
### Βουλή των Ελλήνων

## Παραπομπές


## Εξωτερικοί σύνδεσμοι
* 

Κατηγορία:Λαϊκή Ενότητα (Ελλάδα)
Γιώργος Γεωργίου

Tο ονοματεπώνυμο **Γεώργιος** (ή **Γιώργος**) **Γεωργίου** μπορεί να αναφέρεται σε κάποιο από τα παρακάτω πρόσωπα:

* Γεώργιος Γεωργίου (αγιογράφος) (περ. 1750-1820)
* Γιώργος Γεωργίου (Έλληνας πολιτικός) (γενν. 1936), ευρωβουλευτής, βουλευτής και υπουργός με το ΛΑ.Ο.Σ.
* Γιώργος Γεωργίου (αθλητικογράφος) (1947-2023)
* Γεώργιος Γεωργίου (βουλευτής Λάρνακας) (γενν. 1949), Κύπριος βουλευτής
* Γεώργιος Γεωργίου (βουλευτής Αμμοχώστου) (γενν. 1957), Κύπριος βουλευτής
* Τζωρτζ Γεωργίου (φωτογράφος) (γενν. 1961), Βρετανός φωτογράφος
* Γιώργος Γεωργίου (βουλευτής Λεμεσού) (γενν. 1961), Κύπριος πολιτικός
* Γιώργος Γεωργίου (ευρωβουλευτής) ή *Γιώργος Κ. Γεωργίου* (γενν. 1963), Κύπριος πολιτικός
* Τζωρτζ Γεωργίου (ποδοσφαιριστής) **<tt>([[:en:George Georgiou (footballer)|en]])</tt>** (γενν. 1972), Βρετανός ποδοσφαιριστής
* Γιώργος Γεωργίου (ποδοσφαιριστής) (γενν. 1979)
* Γεώργιος Γεωργίου (καλλιτέχνης), μέλος της ομάδας «Αρμός» (1949) του Νίκου Χατζηκυριάκου-Γκίκα και του Γιάννη Μόραλη
* Γιώργος Γεωργίου (ηθοποιός) (20ός αι.)
* Γιώργος Γεωργίου (σκηνογράφος), βραβευμένος για το έργο *Το τανγκό των Χριστουγέννων* 
* Τζωρτζ Γεωργίου (ηθοποιός) ** <tt>([[:de:George Georgiou (Schauspieler)|de]])</tt>**, Βρετανός ηθοποιός

## Δείτε επίσης
* Γιώργος Παπαγεωργίου
Αλίκη του Αθλόουν

Η **Αλίκη, Κόμισσα του Αθλόουν** (αγγλ. *Alice, Countess of Athlone*, 25 Φεβρουαρίου 1883 - 3 Ιανουαρίου 1981), ήταν μέλος της βρετανικής βασιλικής οικογένειας ως πριγκίπισσα του Ώλμπανυ και έπειτα κόμισσα του Άθλοουν. Ήταν η μακροβιότερη εγγονή της Βικτωρίας του Ηνωμένου Βασιλείου.

## Βιογραφία
Η *Αλίκη Μαρία Βικτωρία Αυγούστα Παυλίνα* γεννήθηκε στις 25 Φεβρουαρίου 1883 στο Κάστρο του Ουίνδσορ στο Μπέρκσιρ. Ήταν το πρώτο παιδί και η μοναχοκόρη του Λεοπόλδου, Δούκα του Ώλμπανυ, και της Ελένης του Βάλντεκ και Πύρμοντ. Βαπτίσθηκε στο ιδιωτικό παρεκκλήσι του Ουίνδσορ στις 26 Μαρτίου του ίδιου έτους. Ανάδοχοί της ήταν η γιαγιά της, βασίλισσα Βικτωρία, η αυτοκράτειρα Αυγούστα της Γερμανίας, ο Γουλιέλμος Γ΄ των Κάτω Χωρών, ο Λουδοβίκος Δ΄ της Έσσης, η Ελένη του Νάσσαου, ο Αλβέρτος Εδουάρδος, Πρίγκιπας της Ουαλίας, η Βικτωρία, Διάδοχος Πριγκίπισσα της Γερμανίας, ο Γουλιέλμος της Βυρτεμβέργης, η Παυλίνα του Βάλντεκ και Πύρμοντ και η Αυγούστα του Καίμπριτζ.

Στις 10 Φεβρουαρίου 1904 η Αλίκη παντρεύτηκε στο Παρεκκλήσι του Αγίου Γεωργίου τον Αλέξανδρο του Τεκ, με τον οποίο απέκτησε τα εξής παιδιά:

Η Αλίκη συνόδευσε τον σύζυγό της όταν εκείνος ήταν Γενικός Κυβερνήτης της Νότιας Αφρικής (1924 - 1931) και Γενικός Κυβερνήτης του Καναδά (1940 - 1946). Τον χειμώνα του 1938 επισκέφθηκε με τον σύζυγό της το Μπαχρέιν και τη Σαουδική Αραβία. Ήταν η πρώτη φορά που μέλος της βρετανικής βασιλικής οικογένειας επισκεπτόταν τη Σαουδική Αραβία. Εκεί, συναντήθηκε με τον βασιλιά Αμπντουλαζίζ, την αδελφή του Νούρα και άλλα μέλη της σαουδικής βασιλικής οικογένειας.

Το 1966 η Αλίκη δημοσίευσε τα απομνημονεύματά της, με τίτλο *Για τα εγγόνια μου* (*For my grandchildren*). Απεβίωσε στις 3 Ιανουαρίου 1981 στο Παλάτι του Κένσινγκτον σε ηλικία 97 ετών και ενταφιάστηκε στο Φρόγκμορ.

## Πρόγονοι

## Παραπομπές


Κατηγορία:Βρετανίδες πριγκίπισσες
Κατηγορία:Βρετανίδες κόμισσες
Κατηγορία:Πριγκίπισσες της Σαξονίας-Κοβούργου-Γόθας
Ολόσωμο τατουάζ

Το **ολόσωμο τατουάζ** είναι ένα εκτεταμένο τατουάζ, συνήθως με ένα παρόμοιο μοτίβο, στυλ ή θέμα που καλύπτει τον κορμό ή ολόκληρο το σώμα.  Έχει συνδεθεί με το φρικ σόου (freak show) και τους καλλιτέχνες του τσίρκου, καθώς και με τα παραδοσιακά Ιαπωνικά τατουάζ. Τέτοιου είδους τατουάζ έχουν σημαίνουσα πολιτιστική σημασία σε ορισμένους παραδοσιακούς πολιτισμούς, γιατί αντιπροσωπεύουν την ιεροτελεστία της μετάβασης, του γάμου ή του κοινωνικού καθορισμού.  
## Πλήρες τατουάζ μανίκι

Ένα πλήρες τατουάζ μανίκι, καλύπτει πλήρως το ένα χέρι, από τον ώμο μέχρι τον καρπό. Ένα πλήρες τατουάζ μανίκι μπορεί να αποτελεί μέρος ενός ολόσωμου τατουάζ.
## Καμουφλάζ

Αυτού του είδους το τατουάζ μπορεί να χρησιμοποιηθεί για να καλύψει εκτεταμένο ουλώδη ιστό, κάνοντάς τον «αόρατο».
## Τατουάζ πλάτης
Ένα τατουάζ πλάτης είναι ένα τατουάζ που καλύπτει σε μεγάλο βαθμό ή εντελώς την πλάτη και μπορεί να είναι μέρος ενός ολόσωμου τατουάζ.

File:Backpiece tattoo as part of a bodysuit.jpg
File:Man_with_a_full_back_Christian_and_Enlightenment_tattoo._Color.jpg
File:Man_with_a_backpiece_Christian_and_Enlightenment_tattoo._Color.jpg
File:Crusade_tattoo.jpg
File:Japan_Tattoo_1890s.jpg

## Καλλιτέχνες τατουάζ
Αναγνωρισμένοι καλλιτέχνες τατουάζ:
* 30px Horace Ridler (El Hombre Cebra)
* 30px Matt Gone (El Hombre Ajedrez)
* 30px Katzen
* 30px The Enigma (Paul Lawrence)
* 30px The Lizardman (Erik Sprague)
* 30px Stalking Cat (Dennis Avner)
* 30px Lucky Diamond Rich (Gregory Paul Mclaren)
* 30px Julia Gnuse (La Dama Ilustrada)
* 30px Leopard Man (Tom Woodbridge)
* 30px Rick Genest (Zombie Boy)
* 30px Isobel Varley
* 30px María José Cristerna (La Mujer Vampiro)
* 30px Yoko Uki - Η πρώτη γυναίκα με ένα ολόσωμο τατουάζ Shige, ενός αναγνωρισμένου Ιάπωνα καλλιτέχνη. Μόνο το κεφάλι της, ο λαιμός της και τα χέρια της δεν έχουν τατουάζ.

## Δείτε ακόμα
* Τατουάζ
* Τατουάζ μανίκι
* Σωματική τροποποίηση
* History, culture and pictures.

## Παραπομπές


Κατηγορία:Τατουάζ - Δερματοστιξία
Φίλιπ Έπσταϊν

Ο **Φίλιπ Έπσταϊν** (αγγλικά: Philip G. Epstein, 22 Αυγούστου 1909 - 7 Φεβρουαρίου 1952) ήταν Αμερικανός σεναριογράφος, και περισσότερο γνωστός για το σενάριο της ταινίας ''Καζαμπλάνκα'', το οποίο γράφτηκε (διασκευάστηκε) σε συνεργασία με τον δίδυμο αδελφό του Τζούλιους αλλά και τον Χάουαρντ Κοκ. Με την ταινία αυτή βραβεύθηκε και με Όσκαρ Καλύτερου Προσαρμοσμένου Σεναρίου.

Ο Φίλιπ παρακολούθησε μαθήματα στο Pennsylvania State College, παίρνοντας το πτυχίο του το 1931. Μετά το κολέγιο ο Φίλιπ επέλεξε την ηθοποιία και ο αδελφός του Τζούλιους έγινε επαγγελματίας πυγμάχος. Ο γάμος του, επίσης, το έδωσε έναν υιό,  ο οποίος έγινε μυθιστοριογράφος, ο οποίος το 2003 κυκλοφόρησε μία φανταστική έκδοση της παιδικής του ηλικίας, το *San Remo Drive: A Novel from memory*. Ο εγγονός του Τέο ασχολήθηκε επιτυχημένα με το μπέιζμπολ και η εγγονή του, ακολούθησε τα βήματά του, κι έγινε σεναριογράφος.

Αργότερα ο Φίλιπ και ο Τζούλιους κατευθύνθηκαν προς το Χόλιγουντ, ελπίζοντας να μπουν στην κινηματογραφική βιομηχανία. Εν τέλει έγιναν επιτυχημένοι σεναριογράφοι. Ο Τζακ Γουόρνερ, διευθύνων της Warner Bros., είχε μία σχέση μίσους και πάθους με τα αδέλφια Έπσταϊν. Δεν μπορούσε να αμφισβητήσει την εμπορική τους επιτυχία, αλλά αποδοκίμαζε τις φάρσες τους και τις εργασιακές τους συνήθειες. Το 1952, ο Γουόρνερ έδωσε τα ονόματά του στην Επιτροπή Αντιαμερικανικών Δραστηριοτήτων, αλλά εκείνοι δεν παρουσιάστηκαν ποτέ στην επιτροπή. Όμως, σε ένα ερωτηματολόγιο της Επιτροπής, όταν ρωτήθηκαν, αν ποτέ ήταν μέλη κάποιος "ανατρεπτικής οργάνωσης", εκείνοι απάντησαν: *«Ναι, της Warner Brothers».*

Ο Φίλιπ πέθανε σε ηλικία 42 ετών, στο Χόλιγουντ, από καρκίνο.
## Παραπομπές

## Εξωτερικοί σύνδεσμοι
*Obituary for Julius Epstein

Κατηγορία:Αμερικανοεβραίοι
Κατηγορία:Αμερικανοί σεναριογράφοι
Κατηγορία:Βραβευμένοι με Όσκαρ Καλύτερου Διασκευασμένου Σεναρίου
Επαναστατική Κομμουνιστική Οργάνωση

μικρογραφία|Ιστοσελίδα Κομμουνιστική Επανάσταση (www.marxismos.com)

Η **Επαναστατική Κομμουνιστική Οργάνωση** είναι ελληνικό τροτσκιστικό πολιτικό κόμμα το οποίο ιδρύθηκε το 2004. Αποτελεί το ελληνικό τμήμα της Επαναστατικής Κομμουνιστικής Διεθνούς. Εκδίδει την εφημερίδα «*Κομμουνιστική Επανάσταση*» και διατηρεί τις εκδόσεις «*Μαρξιστική Φωνή*».

## Ιστορία
Οι ρίζες της οργάνωσης εντοπίζονται στη διάσπαση της Σοσιαλιστικής Έκφρασης στα τέλη του 2004 και της έκδοσης της εφημερίδας *Μαρξιστική Φωνή* τον Φεβρουάριο του 2005. Η νέα οργάνωση, με ονομασία *Μαρξιστική Τάση*, που προέκυψε ύστερα από τη διάσπαση της Σοσιαλιστικής Έκφρασης, αποτελεί το ελληνικό τμήμα της Επαναστατικής Κομμουνιστικής Διεθνούς μέχρι και σήμερα. Το καλοκαίρι του 2011 εξέδωσε για πρώτη φορά την εφημερίδα *Επανάσταση* για την καλύτερη διάδοση των ιδεών του επαναστατικού Μαρξισμού στο κίνημα των Αγανακτισμένων της πλατείας Συντάγματος. 

Το 2013 η οργάνωση μετονομάστηκε σε Κομμουνιστική Τάση και αποτέλεσε οργανικό τμήμα της αριστερής πτέρυγας του ΣΥ.ΡΙΖ.Α.. Άσκησε πολλές φορές κριτική στην ηγεσία του ΣΥ.ΡΙΖ.Α., αλλά και στην Αριστερή Πλατφόρμα. Είχε εκλέξει δύο μέλη στην Κεντρική Επιτροπή του κόμματος, καθώς και ένα μέλος στο Κεντρικό Συμβούλιο της Νεολαίας ΣΥ.ΡΙΖ.Α..

Στις 20 Δεκεμβρίου 2013 διεξήγαγε την 1η Πανελλαδική Συνάντηση. 

Τον Αύγουστο του 2015 ανακοίνωσε την αποχώρησή της από τον ΣΥ.ΡΙΖ.Α. και την προσχώρησή της στη Λαϊκή Ενότητα.
 
Τον Φεβρουάριο του 2016 ανακοίνωσε ότι παύει να συμμετέχει στο Πολιτικό Συμβούλιο της Λαϊκής Ενότητας, αλλά εξακολουθεί να συνεργάζεται με το κόμμα. Εν τέλει, τον Ιούλιο του 2016 ανακοίνωσε την αποχώρησή της από τη Λαϊκή Ενότητα. Στις εκλογές του 2019, είχε δηλώσει την υποστήριξή της στο Κ.Κ.Ε.. Στις δύο διαδοχικές βουλευτικές εκλογές του 2023 υποστήριξε κριτικά το Κ.Κ.Ε. και στις δημοτικές και περιφερειακές εκλογές του ίδιου έτους τη Λαϊκή Συσπείρωση. Στις Ευρωεκλογές του 2024 υποστήριξε κριτικά το Κ.Κ.Ε. Τον Δεκέμβριο του 2023, η Κομμουνιστική Τάση μετονομάστηκε σε Επαναστατική Κομμουνιστική Οργάνωση και η μηνιαία εφημερίδα της σε Κομμουνιστική Επανάσταση.

Η Επαναστατική Κομμουνιστική Οργάνωση υποστηρίζει τις ιδέες της επαναστατικής Αριστεράς. Έχει αναφορές σε θεωρητικούς όπως ο Μαρξ, ο Ένγκελς, ο Λένιν και ο Τρότσκι.

## Αντιδράσεις
Τον Ιανουάριο του 2014, η εφημερίδα Πρώτο Θέμα δημοσίευσε τις θέσεις της Επαναστατικής Κομμουνιστικής Οργάνωσης (ως Κομμουνιστικής Τάσης τότε) για επαναστατική κυβέρνηση, λαϊκή πολιτοφυλακή, εθνικό νόμισμα και υψηλή φορολόγηση, γεγονός που προκάλεσε την αντίδραση της Νέας Δημοκρατίας. Λίγες ημέρες αργότερα, η Κομμουνιστική Τάση έδωσε συνέντευξη στο Πρώτο Θέμα, προκειμένου να αποσαφηνίσει τις θέσεις της.

## Παραπομπές


## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Κατηγορία:Τροτσκιστικές οργανώσεις στην Ελλάδα
Κατηγορία:Κομμουνιστικά κόμματα στην Ελλάδα
Κατηγορία:Αντικαπιταλιστικά κόμματα στην Ελλάδα
Πολ Χένριντ

Ο **Πολ Χένριντ** (αγγλικά: *Paul Henreid*, 10 Ιανουαρίου 1908 - 29 Μαρτίου 1992) ήταν Αυστριακός ηθοποιός και σκηνοθέτης, με καριέρα στις Ηνωμένες Πολιτείες Αμερικής. Περισσότερο μνημονεύεται, έως και σήμερα, για τους ρόλους του στο *[[Το ξέσπασμα μιας ψυχής]]* (1942), και το *[[Καζαμπλάνκα (ταινία)|Καζαμπλάνκα]]*  (1942), ως Τζέραμαϊ Ντουράνς και Βίκτορ Λάσλο, αντιστοίχως.

Η καριέρα του στο Χόλιγουντ άνθισε όταν έκανε δύο μικρούς ρόλους στο *[[Αντίο, ωραία νιάτα]]* (1939) και το *Νυκτερινό τρένο* (1940). Το 1942, υπέγραψε συμβόλαιο με τη RKO Pictures, και οι ίδιοι του άλλαξαν το επώνυμο, βγάζοντας και το "φον". Η πρώτη του ταινία με την εταιρεία ήταν το *Στα χρόνια της κατοχής* (1942). Το 1946 έλαβε και την αμερικανική υπηκοότητα. Στην υπόλοιπη δεκαετία εμφανίστηκε λίγο στον κινηματογράφο και την επόμενη δεκαετία άρχισε να ασχολείται με τη σκηνοθεσία και την τηλεόραση. Μία από τις σκηνοθετικές του δουλειές στην τηλεόραση περιλαμβάνει και επεισόδια από το *[[Ο Άλφρεντ Χίτσκοκ παρουσιάζει]]*.
[μικρογραφία|260x260εσ|Ο Πολ Χένριντ (αριστερά) με τον [Χάμφρεϊ Μπόγκαρτ στην ταινία ''Καζαμπλάνκα'' του 1942]]
Τέλος, έχει δύο αστέρια στη Λεωφόρο της Δόξας, ένα για την κινηματογραφική του προσφορά κι ένα για την τηλεοπτική του.
[μικρογραφία|260x260εσ|Ο Πολ Χένριντ με τη [Μισέλ Μοργκάν στην ταινία του 1942 *Στα χρόνια της κατοχής*]]
[μικρογραφία|260x260εσ|Ο Πολ Χένριντ με την [Μορίν Ο'Χάρα στην ταινία του 1945 *Σπανιόλικη βεντέτα*]]

## Φιλμογραφία

## Παραπομπές


## Εξωτερικοί σύνδεσμοι
* 
* Not Your Typical Girl Gang Flick: Paul Henreid's Girls on the Loose (TCM Movie Morlocks)

Κατηγορία:Αυστριακοί ηθοποιοί
Κατηγορία:Αμερικανοί σκηνοθέτες
Κατηγορία:Μαύρη Λίστα του Χόλυγουντ
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Άρθουρ Έντισον

Ο **Άρθουρ Έντισον** (*Arthur Edeson*, 24 Οκτωβρίου 1891 - 14 Φεβρουαρίου 1970) ήταν Αμερικανός κινηματογραφιστής. Στη διάρκεια της καριέρα του, υπήρξε τρεις φορές υποψήφιος για Όσκαρ Καλύτερης Φωτογραφίας.
## Βιογραφία
Ο Έντισον άρχισε την καριέρα του ως φωτογράφος, αλλά το 1911 ασχολήθηκε με τον κινηματογράφο κι έγινε οπερατέρ στην  Éclair Studio, του Νιου Τζέρσεϊ, ενώ πολλές άλλες εταιρίες, κατά την απαρχή του αμερικανικού κινηματογράφου είχα εκεί τις βάσεις τους. Όταν αναδιοργανώθηκε η εταιρεία κι έγινε World Film Company, ο Έντισον ανέλαβε το πόστο του διευθυντή φωτογραφίας και του ανατέθηκε να κινηματογραφίσει την τότε σταρ Κλάρα Κίμπαλ Γιανγκ. Συνεχίζοντας έτσι και το υπόλοιπο της δεκαετίας (να είναι διευθυντής φωτογραφίας). Την επόμενη δεκαετία, μνημονεύεται περισσότερο για τη συνεργασία του με τον σκηνοθέτη Τζέιμς Ουέιλ.

Σύμφωνα με τον κριτικό Μ.Σ. Φονσέκα, ο Έντισον, ήταν ένας "αρχιτέκτονας" για την παλιό αμερικανικό κινηματογράφο. Το έργο του αντιπροσωπεύει, βάσει των περισσότερων ιστορικών, το "ζενίθ" του Χόλιγουντ, στη κινηματογράφιση. Ο Έντισον, επηρεασμένος από τον Γερμανικό εξπρεσιονισμό, τον έφερε στην Αμερική, από τους Γερμανούς κινηματογραφιστές της δεκαετίας του 1920.

Ο Έντισον ήταν ένας από τους ιδρυτές της Ένωσης Κινηματογραφιστών Αμερικής.

## Παραπομπές


## Εξωτερικοί σύνδεσμοι
* Arthur Edeson at Film Reference

Κατηγορία:Αμερικανοί κινηματογραφιστές
Διοργανώσεις Ε.Π.Σ. Λάρισας 2008–09

Το 2008-09 η Ένωση Ποδοσφαιρικών Σωματείων Λάρισας διοργάνωσε τα πρωταθλήματά της σε 4 κατηγορίες (Α , Α1 , 2 ομίλους Β και 3 όμιλους Γ ) με τη συμμετοχή συνολικά 99 ομάδων.

Πρωταθλήτρια στην Α αναδείχθηκε η ΠΣ Ελασσόνας που ανέβηκε στη Δ' Εθνική και στην Α1 ο Βουκεφάλας. 
Για το θεσμό του Κυπέλλου της Ένωσης στον τελικό έφτασαν 2 ομάδες που αγωνίζονταν στη Δ' Εθνική , ο Τύρναβος 2005 που κατέκτησε τελικά το κύπελλο και ο  Απόλλων Λάρισας.
## Πρωτάθλημα

### Α'

### Α1

* Ο Ηρακλής Λ. αποβλήθηκε από το πρωτάθλημα

### Β'
Σε 2 ομίλους των 14 ομάδων διεξήχθη το πρωταθλημα της Β' Ερασιτεχνικής.

Οι πρωταθλητές κάθε ομίλου ανεβαίνουν στην Α1, ενώ οι 2οι και 3οι της βαθμολογίας θα διεκδικούσαν την άνοδο σε αγώνες κατάταξης.

Οι 3 τελευταίοι κάθε ομίλου υποβιβάστηκαν στην Γ' κατηγορία, οι ομάδες στις θέσεις 9-11 θα διεκδικούσαν την παραμονή σε αγώνες κατάταξης, εφόσον η διαφορά 9ου και 11ου ηταν εως 5 β.

### Γ'
37 ομάδες σε 3 ομίλους ξεκίνησαν το πρωτάθλημα της Γ' ΕΠΣΝΛ.
Ακολουθούν οι ομάδες ανά όμιλο και σημειώνονται οι 7 που ανέβηκαν τελικά στη Β' κατηγορία της επόμενης περιόδου

## Παραπομππές


## Πηγές
* Εφημερίδες Ελευθερία & Ημερήσιος Κήρυκας
* Ιστοσελίδα ΑΕΔ Νίκαιας

Κατηγορία:Ε.Π.Σ. Λάρισας
Κατηγορία:Εγχώρια ποδοσφαιρικά πρωταθλήματα 2008-2009
Π.Α.Σ. Πύργος 1968

Ο **Ποδοσφαιρικός Αθλητικός Σύλλογος Πύργος 1968** (εν συντομία **Π.Α.Σ. Πύργος**) είναι ελληνικό ποδοσφαιρικό σωματείο το οποίο εδρεύει στον Πύργο Ηλείας. Ιδρύθηκε το 1968 ως **Αθλητικός Όμιλος Θύελλα Καταρραχίου Πύργου** με χρώματα το κυανό και το λευκό. Διαθέτει τμήματα ποδοσφαίρου ανδρών και γυναικών. Το ανδρικό τμήμα αγωνίζεται στην Γ΄ Εθνική και έχει ως έδρα το Δημοτικό Στάδιο Πύργου «Χαράλαμπος Βιλαέτης», χωρητικότητας 6.750 θεατών.

Το 2025, ο σύλλογος συνενώθηκε με τον Π.Α.Σ. Πύργος 2023 και μετονομάστηκε σε **Π.Α.Σ. Πύργος 1968** αλλάζοντας τα χρώματα του σε κόκκινο και λευκό και το έμβλημα με αυτό του ιστορικού Πανηλειακού, τον πυρσό.

## Ιστορία
### Α.Ο. Θύελλα Καταρραχίου Πύργου (1968–2025)
Την περίοδο 1977–78 η Θύελλα κατέκτησε το πρωτάθλημα Ε.Π.Σ. Ηλείας και ανέβηκε στην Εθνική ερασιτεχνική κατηγορία, η οποία αποτελούσε την τρίτη κατηγορία. Την επόμενη περίοδο (1978–79) η Θύελλα κόντρα σε ιστορικές ομάδες όπως ο Πανηλειακός, η Καλαμάτα, ο Παναιγιάλειος, η Κέρκυρα, η Σπάρτη και άλλες τερμάτισε στην 18 θέση του πρωταθλήματος με συνολικά 18 βαθμούς, μην αποφεύγοντας έτσι τον υποβιβασμό.

Την περίοδο 2024–25, κατέκτησε και πάλι το πρωτάθλημα της Ε.Π.Σ. Ηλείας και κέρδισε την άνοδο στις εθνικές κατηγορίες μέσω του ειδικού πρωταθλήματος ανόδου.

### Π.Α.Σ. Πύργος 1968 (2025–Σήμερα)
Τον Ιούλιο του 2025, μετά από αρκετές διαβουλεύσεις, η διοίκηση της Θύελλας Πύργου, που κατέκτησε το πρωτάθλημα της Ε.Π.Σ. Ηλείας, σε συνεργασία με την διοίκηση του σωματείου «Π.Α.Σ. Πύργος 2023», κατέληξαν στο να μετονομαστεί η Θύελλα με την επωνυμία **Ποδοσφαιρικός Αθλητικός Όμιλος Πύργος 1968** και με διακριτικό τίτλο **Pyrgos AFC**.

## Τίτλοι
* **2** Πρωταθλήματα Ε.Π.Σ. Ηλείας: 
** 1977–78, 2024–25
* **1** Κύπελλο Ε.Π.Σ. Ηλείας: 
** 2024–25

## Τμήμα ποδοσφαίρου γυναικών
Ο σύλλογος διαθέτει και γυναικείο τμήμα ποδοσφαίρου, το οποίο την περίοδο 2024–25 κατέκτησε το πρωτάθλημα του 3ου ομίλου της Γ΄ Εθνικής Κατηγορίας και ανέβηκε στην Β΄ Εθνική Κατηγορία.

## Έμβλημα

Θυελλα πυργου logo.jpg|Παλαιότερο έμβλημα
Pyrgos FC Thyella.jpg|Έμβλημα μέχρι το 2025.


## Παραπομπές


## Εξωτερικοί σύνδεσμοι
* 
* 

Κατηγορία:Αθλητικοί σύλλογοι Ηλείας
Κατηγορία:Ιδρύσεις αθλητικών συλλόγων το 1968
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1968
Κατηγορία:Γυναικείες ποδοσφαιρικές ομάδες Ελλάδας
Μαρία Λουίζα του Αννόβερου

Η **Μαρία Λουίζα** (γερμ. *Maria-Luise von Hannover-Cumberland*, 11 Οκτωβρίου 1879 - 31 Ιανουαρίου 1948) του Οίκου του Αννοβέρου ήταν πριγκίπισσα του Αννοβέρου και μετέπειτα μεγάλη δούκισσα της Βάδης.

## Βιογραφία
Η *Μαρία Λουίζα Βικτωρία Καρολίνα Αμαλία Αλεξάνδρα Αυγούστα Φρειδερίκη* γεννήθηκε στις 11 Οκτωβρίου 1879 στο Γκμούντεν της Αυστροουγγρικής Αυτοκρατορίας. Ήταν το πρώτο παιδί και η πρώτη κόρη του Ερνέστου Αυγούστου Β΄ του Αννοβέρου και της Θύρας της Δανίας.

Στις 10 Ιουλίου 1900 παντρεύτηκε το Μαξιμιλιανό της Βάδης, γιο του Γουλιέλμου της Βάδης. Απέκτησαν δύο παιδιά:
*την Μαρία Αλεξάνδρα (1902 - 1944).
*τον Βερθόλδο (1906 - 1963).

Η Μαρία Λουίζα πέθανε στις 31 Ιανουαρίου 1948 στο Ζάλεμ της Βάδης-Βυρτεμβέργης σε ηλικία 68 ετών.

## Τίτλοι και προσφωνήσεις
***11 Οκτωβρίου 1879 – 10 Ιουλίου 1900**: *Αυτού Βασιλική Υψηλότητα* Πριγκίπισσα Μαρία Λουίζα του Αννοβέρου και του Κάμπερλαντ, Πριγκίπισσα της Μεγάλης Βρετανίας και Ιρλανδίας, Δούκισσα του Μπράουνσβαϊγκ-Λύνεμπουργκ
***10 Ιουλίου 1900 – 8 Αυγούστου 1928**: *Αυτού Βασιλική Υψηλότητα* Πριγκίπισσα Μαξιμιλιανού της Βάδης
***8 Αυγούστου 1928 – 6 Νοεμβρίου 1929**: *Αυτού Βασιλική Υψηλότητα* Η Μαργραβίνη της Βάδης
***Σε προσφώνηση:* **8 Αυγούστου 1928 – 6 Νοεμβρίου 1929**: *Αυτού Βασιλική Υψηλότητα* Η Μεγάλη Δούκισσα της Βάδης
***6 Νοεμβρίου 1929 – 31 Ιανουαρίου 1948**: *Αυτού Βασιλική Υψηλότητα* Η Χήρα Μαργραβίνη της Βάδης
***Σε προσφώνηση:* **6 Νοεμβρίου 1929 – 31 Ιανουαρίου 1948**: *Αυτού Βασιλική Υψηλότητα* Η Χήρα Μεγάλη Δούκισσα της Βάδης

## Πρόγονοι



## Παραπομπές

Κατηγορία:Γερμανοί ευγενείς
Κατηγορία:Οίκος του Τσέρινγκεν
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Κατηγορία:Βρετανίδες πριγκίπισσες
Κατηγορία:Πριγκίπισσες του Ανόβερου
Πορθμός Λα Περούζ

thumb|right|300px|Η Ιαπωνική Θάλασσα και ο πορθμός Λα Περούζ.
thumb|right|300px|Η χαρτογράφηση του πορθμού Λα Περούζ από τον Λα Περούζ.
[thumb|right|300px|Άποψη του πορθμού Λα Περούζ από το [Χοκκάιντο. Η Σαχαλίνη φαίνεται στην απόσταση.]]
Ο **Πορθμός Λα Περούζ** ή **Πορθμός Σόγια** (,  *Πραλίφ Λαπερούζα*, ιαπωνικά: 宗谷海峡, Sōya Kaikyō) είναι ένας στενός πορθμός στο Βορειοδυτικό Ειρηνικό ωκεανό, ο οποίος χωρίζει το νότιο τμήμα της ρωσικής νήσου Σαχαλίνης από το βόρειο τμήμα της ιαπωνικής νήσου Χοκάιντο, και συνδέει την Ιαπωνική Θάλασσα στα δυτικά με την Οχοτσκική θάλασσα στα ανατολικά. Ο πορθμός έχει πλάτος 40 χιλιόμετρα και βάθος 20-40 μέτρα.

Ο πορθμός πήρε το όνομά του από τον Ζαν-Φρανσουά ντε Λα Περούζ, ο οποίος εξερεύνησε τον πορθμό το 1787.

## Παραπομπές


## Εξωτερικοί σύνδεσμοι
* 
* La Perouse Strait, Εγκυκλοπαίδεια Μπριτάνικα 

Λα Περουζ
Λα Περουζ
Λα Περουζ
Λα Περουζ
Κάστεν Νέμρα

Ο **Κάστεν Νέμρα** (Casten Ned Nemra, 29 Ιουλίου 1971-) είναι πολιτικός που υπηρέτησε ως Πρόεδρος των Νήσων Μάρσαλ από τις 11 Ιανουαρίου ως τις 28 Ιανουαρίου 2016 και υπουργός Εξωτερικών από το 2020. Είναι απόφοιτος του Πανεπιστημίου Όρεγκον Στέιτ.
## Πρόεδρος
Ο Νέμρα εξελέγη στις 4 Ιανουαρίου 2016 με οριακή πλειοψηφία μιας ψήφου (17-16).  Έγινε ο νεότερος σε ηλικία πρόεδρος και ο δεύτερος μη αριστοκρατικής καταγωγής (commoner) στην ιστορία της χώρας. Ο συνομήλικος αντίπαλος του Νέμρα, Άλβιν Τζάκλικ, έλαβε 16 ψήφους στην ψηφοφορία για την εκλογή προέδρου.

Ο ίδιος δεν κατάφερε να λάβει ψήφο εμπιστοσύνης από το κοινοβούλιο της χώρας και τον διαδέχθηκε η Χίλντα Χάινε.

Τον Ιανουάριο του 2020 διορίστηκε υπουργός Εξωτερικών στην κυβέρνηση του προέδρου Ντέιβιντ Καμπούα.

## Προσωπική ζωή
Είναι παντρεμένος με την Τέρι Πολ Νέμρα και έχουν 4 παιδιά. Κατοικούν στην ατόλη Τζαλουίτ.

## Παραπομπές


Κατηγορία:Πρόεδροι των Νήσων Μάρσαλ
Fiat G.49

Το **Fiat G.49** ήταν διθέσιο μονοκινητήριο αεροσκάφος βασικής εκπαίδευσης το οποίο σχεδίασε ο Τζουζέπε Γκαμπριέλι (Giuseppe Gabrielli) και κατασκεύασε η Fiat. Παρέμεινε στο στάδιο του πρωτοτύπου.

## Σχεδιασμός και ανάπτυξη
Το G.49 αναπτύχθηκε για να αντικαταστήσει τα εκπαιδευτικά αμερικανικής προέλευσης T-6 Texan και πραγματοποίησε την παρθενική του πτήση το 1952. Ήταν ένα χαμηλοπτέρυγο μονοπλάνο ολομεταλλικής κατασκευής με ανασυρόμενο σύστημα προσγείωσης. Εκπαιδευτής και εκπαιδευόμενος κάθονταν ο ένας πίσω από τον άλλο.

## Εκδόσεις
;G.49-1
:Πρωτότυπο με αστεροειδή κινητήρα Alvis Leonides 502/4 Mk 24 των 550 hp.

;G.49-2
:Πρωτότυπο με αστεροειδή κινητήρα Pratt & Whitney R-1340-S3H1 Wasp των 600 hp.

;G.49-3
:Πρωτότυπο με αστεροειδή κινητήρα I.Ae. 19R El Indio των 625 hp.

## Χρήστες
; Ιταλία
* Η Ιταλική Πολεμική Αεροπορία παρέλαβε δύο αεροσκάφη για δοκιμές και αξιολόγηση.

## Παραπομπές


## Βιβλιογραφία

* The Illustrated Encyclopedia of Aircraft (Part Work 1982-1985), 1985, Orbis Publishing, Page 1798

G.49
Κατηγορία:Εκπαιδευτικά αεροσκάφη
Κατηγορία:Εμβολοκινητήρια στρατιωτικά αεροσκάφη
Σάντι Καθόρλα

Ο **Σαντιάγκο Καθόρλα Γκονζάλες** (*Santiago Cazorla González*, 13 Δεκεμβρίου 1984) είναι Ισπανός ποδοσφαιριστής που παίζει ως μέσος για τη Ρεάλ Οβιέδο.

## Καριέρα
Ξεκίνησε το 2003 αγωνίζεται επαγγελματικά, αρχικά σε ισπανικούς συλλόγους. Το 2012 έφυγε από την Ισπανία και υπέγραψε στην Άρσεναλ. Το 2018 επέστρεψε ως ελεύθερη μεταγραφή στην Βιγιαρρεάλ για να ολοκληρώσει τη καριέρα του.

Από το 2008 παίζει στην Εθνική Ισπανίας, με την οποία έχει κερδίσει δύο φορές το Euro, το 2008 και το 2012.

## Παραπομπές

## Εξωτερικοί σύνδεσμοι
*

Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Ρεκρεατίβο Ουέλβα
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Ρεάλ Οβιέδο
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Αλ Σαντ
Κατηγορία:Ποδοσφαιριστές Πρωταθλήματος Κατάρ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Μέσοι ποδοσφαιριστές
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στο Κατάρ
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Σάντουιτς

thumb|250px|Σάντουιτς με σολομό.
Το  **σάντουιτς** είναι έδεσμα το οποίο αποτελείται από ένα ή περισσότερα τρόφιμα, όπως λαχανικά, τυρί, κρέας ή/και πατάτες, τα οποία τοποθετούνται ανάμεσα σε δύο φέτες ψωμί , μέσα σε ψωμάκι ή, γενικότερα, ένα πιάτο στο οποίο δύο ή περισσότερες φέτες ψωμί περιβάλλουν κάποιο άλλο τρόφιμο.

## Παραπομπές


## Εξωτερικοί σύνδεσμοι
* 
* 


Κατηγορία:Τρόφιμα με βάση το ψωμί
Κατηγορία:Παγκόσμια κουζίνα
Κατηγορία:Τύποι φαγητού